
ΚΟΥΒΑ
Η ΑΒΑΝΑ ΤΗΣ ΚΑΡΔΙΑΣ ΜΑΣ 
9 ΗΜΕΡΕΣ - 7 ΝΥΧΤΕΣ

1H ΜΕΡΑ: ΑΘΗΝΑ /  ΘΕΣΣΑΛΟΝΙΚΗ - ΠΤΗΣΗ ΓΙΑ ΑΒΑΝΑ
Συγκέντρωση στο αεροδρόμιο και αναχώρηση με προορισμό την Αβάνα μέσω ενδιάμεσου σταθμού. Μετά την παραλαβή αποσκευών, θα σας περιμένει ο οδηγός σας στην Κούβα που θα σας μεταφέρει στο ξενοδοχείο. Τακτοποίηση στα δωμάτια σας και διανυκτέρευση.
2Η ΜΕΡΑ: ΑΒΑΝΑ – ΞΕΝΑΓΗΣΗ ΠΟΛΗΣ & ΒΟΛΤΑ ΜΕ ΑΜΕΡΙΚΑΝΙΚΕΣ ΑΝΤΙΚΕΣ
Πρωινό στο ξενοδοχείο, επιβίβαση σε αυτοκίνητο αντίκα και αναχωρούμε για την ξενάγησή μας στην πιο όμορφη πόλη της Καραϊβικής. Θα ξεκινήσουμε από την Πλατεία της Επανάστασης με τις τεράστιες προσωπογραφίες του Che Guevara και του Camilo Cienfuegos. Στη συνέχεια θα περάσουμε από το Πανεπιστήμιο της Αβάνας, θα διασχίσουμε τη “σύγχρονη” συνοικία του Βεδάδο με την κεντρική πλατεία Copelia και την περίφημη παραλιακή λεωφόρο Malecón, θα καταλήξουμε στο Καπιτώλιο, πιστό αντίγραφο αυτού στην Ουάσινγκτον των Ηνωμένων Πολιτειών.

 Η περιήγηση μας αλλάζει ρυθμό και μπαίνουμε στην Habana Vieja ή Παλιά Αβάνα, πολιτιστική κληρονομιά της ανθρωπότητας και προστατευόμενη από την UNESCO από το 1982, η οποία φιλοξενεί μερικά από τα ωραιότερα αποικιακά κτήρια στην Καραϊβική. Θα επισκεφτούμε τη μοναδική ελληνική ορθόδοξη εκκλησία της Καραϊβικής, τον Άγιο Νικόλαο και στη συνέχεια περπατώντας θα δούμε την Πλατεία του Αγίου Φραγκίσκου της Ασίζης (Plaza de San Francisco de Asís) την Παλιά Πλατεία (Plaza Vieja), την Πλατεία των Όπλων (Plaza de Armas) και την πλατεία του Καθεδρικού Ναού (Plaza de la Catedral), τον «ναΐσκο» Templete και το Castillo de La Fuerza Real. Ελεύθερο το υπόλοιπο της ημέρας.
3-7H ΜΕΡΑ: ΑΒΑΝΑ – ΕΛΕΥΘΕΡΕΣ ΜΈΡΕΣ

Πρωινό. Μέρα ελεύθερη στην Αβάνα για να απολαύσετε την μοναδική αυτή πόλη με την γοητεία των 60ς, να περιπλανηθείτε στο ιστορικό της κέντρο, να δοκιμάσετε τα υπέροχα κοκτέιλ με τους ήχους ζωντανής μουσικής στα δεκάδες μπαράκια και να κάνετε τις αγορές σας. Ο ξεναγός σας θα σας δώσει όλες τις απαραίτητες πληροφορίες για να ανακαλύψετε τις άγνωστες και απόκρυφες γωνιές της πόλης. Το βράδυ σας προτείνουμε να πάτε μια βόλτα στην Habana Vieja και να απολαύσετε τα αγαπημένα ποτά του Έρνεστ Χέμινγουεϊ: daiquirí (νταϊκιρί) στο Floridita και mojito (μοχίτο).

Εναλλακτικά, προτείνουμε μια προαιρετική εκδρομή στην κοιλάδα Βινιάλες για να δείτε την διαδικασία παρασκευής πούρων από κοντά!

· Μετά το πρωινό αναχωρούμε για την μαγευτική κοιλάδα Βινιάλες (Viñales) στη δυτικότερη επαρχία της Κούβας, το Πινάρ ντελ Ρίο (Pinar del Río), όπου καλλιεργούνται τα καπνά για τα καλύτερα πούρα στον κόσμο. Επίσκεψη σε παρασκευαστήριο πούρων για να δούμε από κοντά την επεξεργασία τους. Η βόλτα μας στην κοιλάδα του Βινιάλες θα σας μείνει αξέχαστη: πράσινοι βελούδινοι λοφίσκοι, γνωστοί με το όνομα mogotes (μογκότες), που δεν υπάρχουν πουθενά αλλού στον κόσμο, ξεπηδούν από την κοιλάδα κατάφυτοι και σχεδόν απόκοσμοι… πανύψηλα φοινικόδεντρα, καταρράκτες και υπόγειες σπηλιές με ποτάμια συνθέτουν ένα μαγευτικό τοπίο. Επίσκεψη στην τεράστια Τοιχογραφία της Προϊστορίας (Mural de la Prehistoria) και στη Σπηλιά Του Ινδιάνου (Cueva del Indio), για να διασχίσουμε με μικρή βάρκα το υπόγειο ποτάμι της. Μεσημεριανό γεύμα σε τοπικό εστιατόριο σ’ ένα μοναδικό περιβάλλον με ζωντανή μουσική. Επιστρέφοντας στην Αβάνα, θα κάνουμε μια στάση στο παρατηρητήριο Λος Χασμίνες (Los Jazmines) με τη μαγευτική θέα σε ολόκληρη την κοιλάδα του Βινιάλες. Άφιξη στην Αβάνα και ελεύθερο το υπόλοιπο της ημέρας.

8Η ΜΕΡΑ:  ΑΒΑΝΑ - ΠΤΗΣΗ ΕΠΙΣΤΡΟΦΗΣ
Πρωινό στο ξενοδοχείο και αναχωρούμε οδικώς  για το αεροδρόμιο της Αβάνας, απ’ όπου θα πάρουμε την πτήση της επιστροφής μας μέσω ενδιάμεσου σταθμού.

9Η ΜΕΡΑ: ΑΦΙΞΗ ΣΤΗΝ ΑΘΗΝΑ / ΘΕΣΣΑΛΟΝΙΚΗ
Άφιξη στην Αθήνα ή Θεσσαλονίκη και τέλος ταξιδιού γεμάτοι εικόνες και αξέχαστες αναμνήσεις.
· ΣΗΜΕΙΩΣΕΙΣ ΠΡΟΓΡΑΜΜΑΤΟΣ & ΔΙΑΜΟΝΗΣ:
· Για την καλύτερη διεκπεραίωση της εκδρομής, η σειρά του προγράμματος ενδέχεται να διαφοροποιηθεί, χωρίς ωστόσο να παραληφθεί οτιδήποτε.

· Λόγω της ιδιαίτερης κατάστασης που επικρατεί αυτή την περίοδο στην Κούβα, η εκδρομή μπορεί να πραγματοποιηθεί κανονικά, ωστόσο ενδέχεται να υπάρξουν κάποιες πρακτικές δυσκολίες κατά τη διάρκεια της παραμονής. Για παράδειγμα, ενδέχεται ορισμένα εστιατόρια ή καταστήματα να μην λειτουργούν ή κάποια μουσεία να είναι κλειστά. Σε περίπτωση που προκύψουν τέτοιες αλλαγές, το τοπικό μας γραφείο θα φροντίσει για τις απαραίτητες προσαρμογές του προγράμματος.

· Η εκδρομή, από πλευράς δικής μας οργάνωσης, θα πραγματοποιηθεί κανονικά
ΔΙΑΜΟΝΗ:
	ΤΟΠΟΘΕΣΙΑ
	ΔΙΑΝΥΚΤΕΡΕΥΣΕΙΣ
	ΞΕΝΟΔΟΧΕΙΟ
	ΔΙΑΤΡΟΦΗ

	ΑΒΑΝΑ
	7
	Hotel Nacional de Cuba 5*
	Πρωϊνό


ΠΕΡΙΛΑΜΒΑΝΟΝΤΑΙ:

· 7 διανυκτερεύσεις στην Αβάνα με πρωινό 

· Όλες τις μεταφορές και εκδρομές, όπως αναφέρονται στο πρόγραμμα με κλιματιζόμενο λεωφορείο

· Ελληνόφωνο έμπειρο συνοδό/ ξεναγό του γραφείου μας στην ξενάγηση πόλης
· Βίζα Κούβας και ατομική ταξιδιωτική ασφάλεια 
· Έντυπο υλικό, Ασφάλεια αστικής ευθύνης & ΦΠΑ
ΔΕΝ ΠΕΡΙΛΑΜΒΑΝΟΝΤΑΙ: 

· Προσωπικά έξοδα (φιλοδωρήματα, τηλεφωνικές κλήσεις, ιατρικά έξοδα κλπ.)

· Προαιρετικές εκδρομές ή δραστηριότητες, που δεν αναφέρονται στο καθημερινό πρόγραμμα
· Αεροπορικά εισιτήρια (παρά μόνο on request)
ΤΡΟΠΟΙ ΠΛΗΡΩΜΗΣ:

· Με μετρητά στο γραφείο μας

· Με πιστωτική η χρεωστική κάρτα στο γραφείο μας
· Με τραπεζική κατάθεση σε έναν από τους παρακάτω λογαριασμούς

	ΤΡΑΠΕΖΑ
	ΙΒΑΝ

	ALPHA BANK
	GR6401401200120002320006081

	EUROBANK
	GR2602602090000550201529302


ΔΙΚΑΙΟΥΧΟΣ: ΜΑΚΑΚΑΣ ΣΤΕΦΑΝΟΣ

ΓΕΝΙΚΕΣ ΠΛΗΡΟΦΟΡΙΕΣ:

· Οι τιμές είναι κατ’ άτομο σε ευρώ.

· Δεν απαιτούνται εμβόλια ή άλλου είδους προληπτική αγωγή.

· Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους.

· Παραλαβή δωματίων: 15.00 & Παράδοση δωματίων: 11.00.

· Παιδιά έως 12 ετών δικαιούνται την παιδική έκπτωση.

· Τρίκλινα δωμάτια είναι δίκλινα δωμάτια με πρόσθετη κλίνη.

· Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking).

· Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής.
ΤΑΞΙΔΙΩΤΙΚΑ ΕΓΓΡΑΦΑ

Για το ταξίδι σας στην Κούβα χρειάζεστε τουριστική βίζα και ειδική ταξιδιωτική ασφάλεια τα οποία προμηθεύεστε από το γραφείο μας. Το διαβατήριό σας δεν θα πρέπει να λήγει εντός 6 μηνών από την ημέρα άφιξης στους προορισμούς. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας για να πληροφορηθούν για τις διαδικασίες έκδοσης βίζας. Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας από δική σας ευθύνη.

ΠΟΛΙΤΙΚΗ ΑΚΥΡΩΤΙΚΩΝ 

· Σε περίπτωση ακύρωσης μέχρι 46 ημέρες πριν την αναχώρηση – 150 € ανά άτομο
· Σε περίπτωση ακύρωσης 31-45 ημέρες πριν την αναχώρηση – 30% της συνολικής τιμής
· Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής
· Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής
ΚΡΑΤΗΣΕΙΣ & ΠΛΗΡΩΜΕΣ

Για την οριστική προκράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

